Коктебель джаз десантыны къабул этмеге азыр / Koktebel Jazz Party\nКоктебель джаз десантыны къабул этмеге азыр\nКъырымнынъ медений яшайышында эр йыл кечирильген энъ парлакъ вакъиа — Koktebel Jazz Party Халкъара джаз фестивали башланмасына бир суткадан аз вакъыт къалды. Учь кунь девамында, августнынъ 23-25 куньлери, Къара денъиз ялысында Русие ве дюньянынъ белли джазменлери, эм де бунъа якъын музыкаль жанрларнынъ рагъбетли векиллери чыкъышта булунаджакълар.\nБиринджи куню Эсас санада Dave Yarden Band (АКъШ), русиели Guru Groove Foundation ве Алексей Кузнецов, эм де эфсаневий америкалы горнджы Рэнди Брекер Сергей Головнянынъ биг-бенди чыкъышта булунаджакълар. Джума эртеси куню Nils Wülker Band (Алмания), русиели Billy's Band ве Юлия Чичерина, эм де АКъШ-дан мешур джаз йырджы Шарон Кларк хедлайнерлер оладжакълар. Ниает, фестивальнинъ сонъки куню Эсас санада пианоджы Даниил Крамер (Русие), Lamuzegeule франсызлары, международный коллектив Яков Окуннинъ халкъара коллективи ве рагъбетли гитараджы Селвин Бёрчвуднынъ американ блюз-бенди озь сетлерини такъдим этеджеклер.\nЭсас санада концертлер саат 19:00 башланаджакъ ве яры геджеге якъын екюнлейджек. Дельфинарийде фестиваль иштиракчилерининъ чыкъышларыны саат 14:00 динълемек мумкюн оладжакъ, Волошин санасында — саат 15:00 ве аквапаркта — саат 17:00 чыкъышлар такъдим этилюви башлайджакъ. Билетлерни Concert.ru сайтында, эм де фестиваль куньлери онынъ мейданларындаки кассаларда сатын алмакъ мумкюн оладжакъ. Кириш билетлернинъ фияты — 500 рубле, партерге билет 1000 рубле тура.\nБу сене фестиваль беш мейданда кечеджек: аньаневий Эсас ве Волошин саналарына, Коктебельдеки аквапарк ве дельфинарийге даа бир мейдан къошуладжакъ — «Таврида-Арт» санасы. Тешкилятчылар 20 тонна сес ве ышыкъ донатмасыны кетирдилер ве ерлештирдилер, оларнынъ къувветлиги бинълердже киловатт. Бу ал ачыкъ авада текрарланмаз джаз муитини яратмагъа ярдым этеджек. Зияретчилернинъ онъайтлыгъы ичюн KJP сайтында эписи музыкаль мейданлар ве фестивальнинъ башкъа сервислери бельгиленген харита ерлештирильди.\nБундан гъайры, KJP-2019 фестивалининъ чешит мейданларында сейрджилерни Москвалы Snake Steak адлы джаз-фанк группасынынъ, кеманеджи-импровизатор Феликс Лахутининъ ве онынъ UNIVERSALOVE коллективининъ, совет ве русиели джазынынъ белли гитараджысы Алексей Кузнецовнынъ ишитирагинен К.И.М.М. квартетининъ, «Голос. Дети» шоу йылдызы Ярослава Дегтяреванынъ, Самаралы джаз иджраджысы Сандра Фракенбергнинъ ве чокъусы башкъаларнынъ чыкъышлары беклей.\nKJP-2019 фестивалининъ энъ къызгъын девиринде, джума эртеси куню, августнынъ 24, онынъ мусафирлери, къырым волонтерлары ве ерли сакинлер Коктебельнинъ энъ рагъбетли туристик ерлеринде чёплюк топлайджакълар. Эртафтаки муит къорчаланувы меселелерине дикъкъат джельп эткен экологик акция, KJP фестивали куньлери учюнджи йыл кечеджек, амма бойле кет-кете рагъбетлик къазангъан плоггинг форматында — ильк сефер. Бу чапувны ве чёплюк топлавны бирлештирген янъы арекеттир. Эр даим эгильмек, яни чёплюкни эгилип алмакъ ве кене де чапмакъ керек олгъаны себебинден, плоггинг адий чапувгъа бакъкъанда фаркълы идманларны такъдим эте.\nСпортив раатланувны бегенгенлер ичюн фестиваль куньлери KOKTEBEL JAZZ PARTY CUP 2019 адлы волейболь турнири кечеджек. Спорт тедбирлерде фестивальнинъ эписи зияретчилери иштирак эте биледжеклер. Бунынъ ичюн "ВКонтакте" олар эвельден ичтимаий агъындаки группада я да тамам волейбол мейданында къайд олунмакъ кереклер.\nKJP-2019 "Россия сегодня" халкъара медиагруппа ве ВГТРК холдингининъ информацион къол тутувынен кече. Фестивальнинъ музыкаль ортагъы Радио JAZZ сайыла. Региональ ортакъ оларакъ ИД Собака Крым чалыша. Махсус ортакъ — «Смоленские Бриллианты» ширкети.